
Украинадан чыккан жана Евразия экономикалык бирлигинин бажы аймагына ташылып киргизилген ферросиликомарганецке карата демпингге каршы чараны узартуу жөнүндө

Үчүнчү өлкөлөргө карата атайын коргоо, демпингге каршы жана компенсациялык чараларды колдонуу жөнүндө Протоколдун (Евразия экономикалык биримдиги жөнүндө 2014-жылдын 29-майындагы келишимге № 8 тиркеме) 109-пунктунун бешинчи абзацына ылайык, Евразия экономикалык комиссиясынын Коллегиясы чечти:
1. «Украинадан чыккан жана Евразия экономикалык бирлигинин бажы аймагына ташылып киргизилген ферросиликомарганецке карата демпингге каршы алымды киргизүү аркылуу демпингге каршы чараны колдонуу жөнүндө» Евразия экономикалык комиссиясынын Коллегиясынын 
2016-жылдын 2-июнундагы № 58 чечими менен белгиленген демпингге каршы чаранын колдонулушу 2022-жылдын 24-июнуна чейин толук узартылсын. 
2. Евразия экономикалык бирлигине мүчө мамлекеттердин бажы иштер чөйрөсүндө ыйгарым укуктуу мамлекеттик органдары, ушул чечим күчүнө кирген күндөн тартып 2022-жылдын 24-июнуна чейин толук, Евразия экономикалык комиссиясынын Коллегиясынын 2016-жылдын 2-июнундагы № 58 чечими менен белгиленген чендер боюнча алдын ала демпингге каршы алымдарды өндүрүү үчүн белгиленген тартипте демпингге каршы алымды алууну камсыз кылышсын.
3.  Ушул Чечим ал расмий жарыяланган датадан тартып 30 календардык күн өткөндөн кийин күчүнө кирет, бирок 2021-жылдын 28-октябрынан эрте эмес.

